ফটিকছড়ি জামেউল উলুম ফাজিল মাদ্রাসা

ফটিকছড়ি জামেউল উলুম ফাজিল মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার ফটিকছড়ি পৌরসভায় অবস্থিত। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত মাদ্রাসা। মাদ্রাসার অধ্যক্ষ সৈয়দ মোহাম্মদ ইবরাহীম কাসেম।

 ইতিহাস 
আধ্যাত্মিক সাধক মাওলানা সৈয়দ গোলামুর রহমান শাহের খলিফা মাওলানা আমিন উল্লাহ শাহ সুন্দরপুরী ১৯০৪ সালে এ মাদ্রাসাটি প্রতিষ্ঠা করেন। ১৯৪০ সালে তৎকালীন একমাত্র ধর্মীয় শিক্ষাপ্রতিষ্ঠান কলকাতা আলিয়া মাদ্রাসা থেকে দাখিল, আলিম, ফাজিল শ্রেণী পর্যন্ত সরকারি স্বীকৃতি লাভ করে।

 ব্যবস্থাপনা 
প্রতিষ্ঠানটি প্রায় ৫.৮৪ একর জায়গা জুড়ে অবস্থান। এর দালান সংখ্যা ৭টি।

 শিক্ষা কার্যক্রম 
এটি একটি ফাজিল (ডিগ্রি) পর্যায়ের শিক্ষাপ্রতিষ্ঠান। পাশাপাশি স্নাতক সম্মান কোর্সও চালু করা হয়েছে। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ১১ শতাধিক শিক্ষার্থী এ মাদ্রাসায় অধ্যয়নরত আছে। বিগত বছরের পাশের হার ৮৭.৫১%। ২০১৪ সালে দাখিল পরীক্ষায় ৬ জন এবং আলিম পরীক্ষায় ৩ জন শিক্ষার্থী এ+ পেয়েছে।

 আরও দেখুন 
 তামিরুল মিল্লাত কামিল মাদ্রাসা
ইসলামী বিশ্ববিদ্যালয়, বাংলাদেশ
ইসলামি আরবি বিশ্ববিদ্যালয়

 তথ্যসূত্র 

 বহিঃসংযোগ 

বিষয়শ্রেণী:ফটিকছড়ি উপজেলার শিক্ষাপ্রতিষ্ঠান
বিষয়শ্রেণী:চট্টগ্রাম জেলার আলিয়া মাদ্রাসা